Keskustelu:Luettelo Neuvostoliiton ja sen edeltäjävaltioiden sotilashenkilöiden muistomerkeistä Suomessa

message: Ongelma: Näissä neuvostosotilaissa on paljon tuntemattomia. Miten voi tietää että ovat venäläisiä? --Höyhens (keskustelu) 18. toukokuuta 2018 kello 11.48 (EEST)
replies: text: Juu näin kai on, mutta mistä ylipäätään tiedetään että haudassa makaa oikea henkilö? Minulla on se käsitys, että varsinkin sotilaiden haudat sotien jäljiltä ovat usein epäselviä olipa kyseessä mikä tahansa maa. Eli tässä pitänee luottaa tietolähteisiin ja viime kädessä lähde on kai itse hautakivi. Venäjän (kuten kai aikaisemmin Neuvostoliiton) suurlähetystö näyttää tuoneen haudoille kukkia ja ainakin ne joita olen nähnyt ja kuvannut, ovat siistissä kunnossa. Joku voisi ottaa yhteyttä lähetystöön ja pyytää ystävällisesti luetteloa näistä, siis yli 80 hautapaikasta. Minusta se on aivan yleisinhimillinen aihe ja tämän tiedon välittäminen mielestäni sopisi suomenkieliseen Wikipediaan.--Kulttuurinavigaattori (keskustelu) 18. toukokuuta 2018 kello 13.10 (EEST)
replies: text: : Jatkoin Höyhens-käyttäjän aiheellista kyseenalaistusta artikkelin nimestä erillisen otsikon alla. Mielestäni esimerkiksi neuvostosotavankien muistomerkkiä ei tule kutsua jonkun oman käsityksen, tuokiokuvan (jonkun lähetystön tuomia kukkia) tai lehdistölähteen oletuksen mukaan venäläisten muistomerkiksi, ellei ole erityistä tutkittua tietoa kaikkien haudattujen kansallisuudesta. Wikipedia ei oleta ja arvaa. --Paju (keskustelu) 25. heinäkuuta 2020 kello 01.39 (EEST)

text: Alla olevissa Joe K:n linkeissä on tietoa hautapaikoista ja tunnistettujen vainajien määristä.--Kulttuurinavigaattori (keskustelu) 6. elokuuta 2018 kello 10.42 (EEST)

message: Pikkuhuomio: V. I. Lenin ei ollut hallitsija, joka sana viittaa monarkiaan, kuten Kielitoimiston sanakirjassakin sanotaan. --Tpe1 (keskustelu) 18. toukokuuta 2018 kello 13.19 (EEST)
replies: text: Hyvä pikkuhuomio, ajatellen ettei Lenin ollut myöskään valtionpäämies. Mitenkähän tämä olisi järkevästi muotoiltava? Riittääkö viite siihen ettei hän mahdollisesti ollut etninen venäläinen? --Höyhens (keskustelu) 20. toukokuuta 2018 kello 17.14 (EEST)
replies: text: :Ja Aleksandr Puškinkin oli osittain afrikkalainen, joten sen takia ei varmaan hänen patsastaankaan Kuopiossa mainita? --Otrfan (keskustelu) 6. elokuuta 2018 kello 10.46 (EEST)
replies: text: ::Varjelkoon! Tosiaan. --Höyhens (keskustelu) 6. elokuuta 2018 kello 11.27 (EEST)
thread_title:  V. I. Leninin titteli 

message: Kuopiossa kävin ottamassa kuvan yhdestä hautamuistomerkistä. Ajattelin, että olisikohan täällä jotain luetteloa tai artikkelia, johon se voisi laittaa. Tämä tuli vastaan, mutta luettelon rajaus on uskomattoman sekava. Olkoonsa. --Otrfan (keskustelu) 14. heinäkuuta 2018 kello 21.35 (EEST)
replies: text: Tee vaikka tynkäartikkeli, jos ei käy luetteloon. Kai sille joskus jotain tapahtuu. --Höyhens (keskustelu) 14. heinäkuuta 2018 kello 22.24 (EEST)
replies: text: :Ongelma ei ole kuva, vaan tämän luettelon rajaus. Sille tuskin tapahtuu mitään. --Otrfan (keskustelu) 14. heinäkuuta 2018 kello 22.31 (EEST)
replies: text: ::Määritelmää pitäisi korjata sanan hautamuistomerkki osalta. Hautamuistomerkkejä toki luettelossa voi olla, mutta ei yksityishenkilöiden hautoja tai niillä olevia patsaita. Periaate on sama muissa listoissa. Vai miten haluaisit muuttaa rajausta?--Kulttuurinavigaattori (keskustelu) 14. heinäkuuta 2018 kello 22.48 (EEST)
replies: text: :::Juuri korjasit yhden ihmettelemäni asian. Tosin nyt ei luettelossa oleva "Venäläisen lentäjän hauta" ilmeisesti kuulu enää luetteloon. Venäläisen majurin muistoristi kuulunee, paitsi jos sen alle on haudattu joku, jolloin se on yksittäisen haudan veistos. Paitsi, että kumpikaan risti ei taida olla veistos, eli molemmat taitavat kuulua sittenkin. Mutta onko yksikään tämän luettelon muistomerkeistä tarkkaan ottaen omistettu venäläisille vai tarkoitetaanko neuvostoliittolaisia? Jos tarkoitetaan neuvostoliittolaisia, niin tähän kuuluisi varmaan myös esim. Inkeriläisten ja karjalaisten heimoveteraanien muistomerkki. --Otrfan (keskustelu) 14. heinäkuuta 2018 kello 23.02 (EEST)
replies: text: ::::Joo, sotilaiden haudat vois minusta kuulua tähän luetteloon. Risti ei veistos ole, mutta oiskohan muistomerkki. Voivat olla venäläisiä tai nevostoliittolaisia. En osaa sanoa noista inkeriläisitä ja karjalaisista.--Kulttuurinavigaattori (keskustelu) 15. heinäkuuta 2018 kello 00.29 (EEST)
replies: text: :::::Nuo mitä laiton linkkejä on kai osa sotilaiden hautoja, mutta monilla haudillahan muistomerkkikin. --Linkkerpar™ 15. heinäkuuta 2018 kello 00.31 (EEST)
Artikkelin otsikko ja kuvaus ovat ristiriidassa keskenään. Suomessa on monia 2. maailmansotaa varhaisempien taistelujen muistomerkkejä venäläisille sotilaille - vaikka Suomen sodan ajan taistelujen muistoksi. Otsikon mukaan niiden luulisi olevan mukana, mutta kuvaus käsittelee osajoukkoa laajemmasta venäläisten sotilaiden muistomerkeistä. Lisäksi määrittely siitä kuka oli venäläinen lienee vaihdellut eri aikakausina. Venäjän keisarikunnan aikana venäläisyys saattoi tarkoittaa eri asiaa kuin neuvostovuosina tai nykyään. Joko otsikkoa tai sitä seuraavaa määrittelyä tulisi muuttaa niin, ettei tietoa etsiviä johdeta ostikolla harhaan.--Paju (keskustelu) 1. heinäkuuta 2019 kello 23.13 (EEST)
thread_title:  Määrittely 

message: * Aluehallinto virasto: Venäläisten sotavankien hautojen hoitokorvaukset - Yhdyshenkilö
* Kaleva: Venäläisten sotavankien haudat ovat hyvässä hoidossa
Tuohon tarvitsee olla oikeudet lukea esarin vanhempia juttuja, niin en tiedä onko siinä mitän käyttökelpoista tietoa. 
* Suurtutkimus valmistui: Suomen metsistä paljastui valtava määrä sota-ajan hautoja, vankileirejä ja tukikohtia - Metsähallitus löysi talousmetsistään hautoja, vankileirejä ja partisaanien tukikohtia.
Suomi on näköjän sopinut Venäjän kanssa hautojen hoidosta. 
* 
--Linkkerpar™ 14. heinäkuuta 2018 kello 23.06 (EEST)
thread_title:  Mahdollisia tietolähteitä 

message: Linkissä on venäjänkielinen luettelo jatkosodan aikaisista haudoista ja niiden vainajista Turun pääkonsulaatin alueella. Sisältää myös tietoa muistomerkeistä. Rusconsul --Joe K. (keskustelu) 5. elokuuta 2018 kello 21.15 (EEST)
replies: text: Tässä on luettelo kaikista Suomen hautapaikoista ja tunnistettujen vainajien lukumäärästä. Soldat.ru --Joe K. (keskustelu) 5. elokuuta 2018 kello 21.20 (EEST)
thread_title:  Neuvostosotilainen haudat 41–44 

message: Monessa tapauksessa joukkohautojen uhreista tiedetään, että he olivat Neuvostoliiton sotavoimissa, siis muistomerkki esimerkiksi sotavangelle ei ole venäläisten vaan neuvostoliittolaisten sotavankien muistolle. Jos muistomerkki on Ruotsin kuningaskunnan ja Venäjän keisarikunnan välisen sodan ajalta, tällöinkin on parempi kutsua muistomerkkiä nimetyksi mieluummin tietyn valtion kansalaisten kuin jonkun kansallisuuden mukaan. Esimerkiksi tiedän sukuja, joista vaikkapa valkovenäläiset talonpojat ottivat pitkiä pestejä Venäjän keisarikunnan armeijassa ostaakseen maata ja rakentaakseen talon säästöillä perheelleen, ja olivat nimenomaan valkovenäläisiä talonpoikia (joille monelle kävi neuvostovuosina "köpelösti", vaan ei kaikille). 
On ollut erinäisiä esimerkkejä esimerkiksi enkkusivustoilla (ja wikidatassa) siitä, kuinka esimerkiksi Venäjän keisarikunnassa tai Ruotsin kuningaskunnan armeijassa palvelleita suomalaisupseereja (Marskista lähtien) on luokiteltu puutteellisin tiedoin "oletusarvoisesti" venäläisiksi tai ruotsalaisiksi. 
Ukrainalaisten, Suomen rintamilla palvelleiden sotavainajien muistoa kunnioittavat tänne työ- tai muulla matkallaan tulleet eivät etenkään viime vuosina ole erityisemmin arvostaneet sitä, että neuvostovankien muistomerkkejä kutsutaan venäläisten muistomerkeiksi. Samaa sävyä on ollut määrin myös valkovenäläisten uhrien sukulaisten piirissä (jokunen vuosi sitten keskustelin erään valkovenäläisen professorin kanssa hänen tarkastavakseen annetun akateemisen kirjoituksen vuoksi esimerkiksi valkovenäläisistä sotavangeista ja Stalinin karkoitusten vuoksi vankileireille joutuneista ja heidän väestönosansa muutoksista mm. Karjalan tasavallan alueella. Mukana oli keskustelua mm. joukkohaudoista Venäjällä, ja Suomen rintamaakin sivuttiin.), vaikkei Valko-Venäjä olekaan sodassa nyky-Venäjän kanssa. Kauppasotaa toki toisinaan näkee passiiviseuraajakin, ja erilaista taloudellis-poliittista vehkeilyä, liittoonpakottamispyrkimyksiä. Osa tästä käydään piilossa suuremmalta julkisuudelta, esimerkiksi venäläisten hallitsemien some-/mail-/deitti-/markkinapaikka-/uutisalustojen kautta tietoa keräten ja niiden sisältöjä muokaten. --Paju (keskustelu) 25. heinäkuuta 2020 kello 01.31 (EEST)
replies: text: Mikä nimeksi: "Luettelo neuvostosotilaiden muistomerkeistä Suomessa" vai mikä? --Aulis Eskola (keskustelu) 6. elokuuta 2020 kello 13.03 (EEST)
replies: text: :Uudesta nimestä tulee todellinen kompromissi, kun muistomerkkejä voi olla ajalta, jolloin Neuvostoliitosta ei ollut tietoakaan. Muokkasin nyt artikkelin alkua niin, että siinä luetellaan Neuvostoliitto ja kaikki sitä edeltäneet valtiot, joiden sotilaita ei välttämättä ole Suomeen haudattu, mutta jos olisi, niin ainakin maa olisi mainittu.--Htm (keskustelu) 6. tammikuuta 2021 kello 11.43 (EET)
replies: text: ::Niin siis muistomerkin tulee sijaita Suomen valtakunnan nykyisten (tai vähintään entisten) rajojen sisäpuolella. Tulee mieleen, että vaikka suuriruhtinaskunnan aikoina aivan loppupuolta lukuunottamatta suomalaiset olivat asevelvollisuudesta vapaita, oli suomalaisiakin sotilaita tsaarin armeijassa. Ei kai meidän tule lisätä Mannerheimin muistomerkkejä tähän, hänhän ei edes kaatunut, mutta liekö edes jossain päin Suomea tsaarin armeijassa kaatuneiden suomalaisten muistomerkkejä? --Höyhens (keskustelu) 7. tammikuuta 2021 kello 10.06 (EET)
Siirsin luettelon uudelle nimelle.--Htm (keskustelu) 20. heinäkuuta 2022 kello 12.38 (EEST) Oikaisen wikilinkkejä myöhemmin. --Htm (keskustelu) 20. heinäkuuta 2022 kello 12.46 (EEST)
thread_title:  Luetteloartikkelin virheellinen nimi 

message: Lisättävää löytyy Keuruulta ja Valkeakoskelta. --Aulis Eskola (keskustelu) 6. elokuuta 2020 kello 13.05 (EEST)
Uusikaarlepyy:  / Ryska krigargraven --Aulis Eskola (keskustelu) 28. joulukuuta 2023 kello 17.02 (EET)
thread_title:  Lisättävää